**REGULERINGSBESTEMMELSER TIL**

**DETALJREGULERINGSPLAN FOR ATKOMSTVEG TIL RØSER**

Bestemmelser til detaljreguleringsplankart datert 28.8.2013. Siste revisjon bestemmelser 28.8.2013

Siste kartrevisjon 28.8.2013.

Formålet med reguleringsplanen er å sikre ny atkomst til Røser ved utbygging av ny E18 mellom Ørje sentrum og Riksgrensen.

**§ 1** Reguleringsbestemmelsene gjelder for det området som er avmerket med plangrense på detaljreguleringsplankart i målestokk 1:1000, datert 28.8.2013.

**§ 2** Området er regulert til følgende formål: (PBL § 12-5)

**Vertikalnivå 2 (terrengnivå)**

Pbl. § 12-5, nr. 2 Samferdsel og teknisk infrastruktur

- Kjøreveg, offentlig AV2 (2011)

- Kjøreveg, privat AV1 (2011)

- Annen veggrunn, grøntanlegg (2019)

 Hensynssone

 - Frisiktsone i kryss (140)

Bestemmelsesområder: PBL § 12-6

- Midlertidige anleggsområder

**§ 3 Rekkefølgebestemmelser** PBL § 12-7, ledd nr. 10

3.1 Eiendommer som mister avkjørsel til eksisterende veg skal være sikret ny eller midlertidig atkomst før etablert avkjørsel kan stenges.

**§ 4 Fellesbestemmelser** PBL § 12-7, ledd nr. 3 og 12

**Hensyn til miljø, støy og forurensning**

4.1 Innenfor planområdet skal støysituasjonen tilfredsstille kravene i Miljøverndepartementets rundskriv T-

1442/2012 og eventuelle nyere, til en hver tid gjeldende vedtekter, forskrifter og retningslinjer.

**Kulturminner** PBL § 12-7, ledd nr. 6

4.2 Dersom det under anleggsarbeider treffes på automatisk fredete kulturminner, eksempelvis i form av

helleristninger, brent leire, keramikk, flint, groper med trekull og / eller brent stein etc., skal det øyeblikkelig stanses og fylkeskonservatoren varsles, jf. Lov om kulturminner av 9.juni 1978 nr. 50, (Kulturminneloven).

U**niversell utforming** PBL § 12-7, ledd nr. 4

4.3 På offentlig gangvegnett skal det sikres god tilgjengelighet for alle befolkningsgrupper. Arealene skal

utformes slik at de kan brukes på like vilkår av en så stor del av befolkningen som mulig. Bestemmelsene i den til en hver tid gjeldene teknisk forskrift er å anse som minimumskrav.

**Samferdsel og teknisk infrastruktur** PBL § 12-7, ledd nr. 7

**§ 6 Fellesbestemmelser**

11.1 Ved utarbeidelse av byggeplan for veganleggene skal arealer avsatt til ulike vegformål kunne endres til

andre vegformål ved justering av linjeføring, kryss og konstruksjoner; forutsatt at endringene ikke medfører dårligere trafikksikkerhet eller fremkommelighet enn vist i reguleringsplanen. Arealene kan benyttes til ulike typer veger med nødvendige arealer for fyllinger, skjæringer, grøfter og annet sideareal, grøntanlegg, belysningsanlegg, anlegg for elektrisitetsforsyning, murer og stabiliserende tiltak; samt annet som kan være en nødvendig del av et fullverdig veganlegg for alle typer trafikanter.

11.2 Vegklasser relateres til høringsutgave for håndbok 017 Statens vegvesen 2012.

**§ 12 Kjøreveg, privat AV1**

12.1 AV1 skal opparbeides som privat atkomstveg i samsvar med vegklasse VK3 med møteplasser fra fv. 838 til eksisterende atkomstveg ved Røser.

12.2 Kabler for lys forutsettes ført i grunnen.

12.3 Ved kryssing av Kongeveien skal atkomstveg AV1 ligge i samme horisontalplan som denne, og Kongeveien skal ikke brytes av åpne grøfter eller lignende.

12.4 Vegen skal være felles atkomstveg for følgende eiendommer: Gnr. / Bnr. 97/2, 97/7, 97/7-1, 97/26, 97/27, 97/28 og 97/28-1.

**§ 13 Annen veggrunn - grøntanlegg**

13.1 Områdene skal benyttes til skjæringer og fyllinger, grøfteanlegg, grøntanlegg og

lignende.

**§ 14** **RPhensynsSone - Frisiktsoner i kryss**

14.1 I siktsonene kan det ikke etableres sikthindrende elementer eller vegetasjon i høyde mer enn 0,5 m over tilliggende vegbane; med unntak av stolper eller høystammete enkelttrær med diameter under 30 cm.

**§ 15 Bestemmelsesområder – Midlertidige anleggsområder**

15.1 Midlertidige anleggsområder kan benyttes til riggområde, lagerplass for materialer, anleggsveg og

anleggsområde, masselagring og massesortering, parkering av anleggsmaskiner og lignende.

Reguleringsformålet midlertidig anleggsområde opphører når kommunen har fått melding om at anlegget eller deler av dette er ferdigstilt og det deretter er truffet vedtak om opphør av den midlertidige reguleringen. Området skal ryddes, istandsettes og tilbakeføres til opprinnelig bruk, eller opparbeides/legges til rette for ny bruk i samsvar med gjeldende reguleringsplaner.